|  |  |
| --- | --- |
| **Názov predmetu** | **TECHNOLÓGIA** |
| **Kód predmetu** | U\_11\_3\_TEC\_KAD |
| **Časový rozsah výučby v jednotlivých ročníkoch** | 4/3/3 |
| **Kód a názov učebného / študijného odboru** | 6456 H kaderník |
| **Vyučovací jazyk** | slovenský jazyk |

**Charakteristika predmetu**

Obsah výučby vychádza zo vzdelávacej oblasti „*Technologické a technické vzdelávanie“* ŠVP 63,64 Ekonomika a organizácia, obchod a služby, ktorú sme uplatnili pri tvorbe vyučovacieho predmetu. Jeho výučba je orientovaná do 1., 2. a 3. ročníka po 4/3/3 hodinách týždenne.

Odborný predmet **technológia** v učebnom odbore 6456 H kaderník spolu s ostatnými odbornými predmetmi poskytuje žiakom teoretické vedomosti z kaderníckeho odboru, ktoré sú základom pre praktické zručnosti a výkon kaderníckeho povolania. V tomto predmete dostávajú žiaci základné vedomosti o usporiadaní a zariadení pracoviska kaderníka, o funkciách pracovného náradia a pomôcok, prístrojoch a zariadení, o pracovných postupoch kaderníckych prác, základoch vlasovej kozmetiky, manikúry, líčenia a starostlivosti o pleť, o výrobe vlasových doplnkov a úprave parochní.

Jeho obsah je štruktúrovaný do tematických celkov (témy a pod témy). Vedomosti a zručnosti, ktoré žiaci získajú pri štúdiu v tomto predmete, úzko súvisia s odborným výcvikom, s predmetom materiály a odborným kreslením. Učivo sa skladá z poznatkov o pracovisku kaderníka, o bezpečnosti a hygiene pri práci, o starostlivosti o vlasy, o vodovej ondulácii a ondulácii železom a o strihaní vlasov. Pri výbere učiva sme prihliadali na proporcionalitu a primeranosť učiva podľa schopností žiakov.

Predmet vedie žiakov k tomu, aby základné komunikačné spôsobilosti a personálne vzťahy budovali na základe tolerancie, aby získali a osvojili si teoretické vedomosti a zručnosti v oblasti bezpečnosti a ochrany zdravia pri práci.

Odborný predmet **technológia** je medzi predmetovo previazaný s odbornými vyučovacími predmetmi odborný výcvik, materiály, zdravoveda a odborné kreslenie.

Metódy, formy a prostriedky vyučovania technológie majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zasa má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci učebného odboru. Pri výučbe používame formu výkladu, riadeného rozhovoru, preferujeme prácu s učebnicami. Odporúčajú sa aj rôzne odborné časopisy s kaderníckou tematikou.

Stimulovať poznávacie činnosti žiaka predpokladá uplatňovať vo vyučovaní predmetu technológia proporcionálne zastúpenie a prepojenie praktického a teoretického poznávania. Výchovné a vzdelávacie stratégie napomôžu rozvoju a upevňovaniu kľúčových kompetencií žiaka. V tomto predmete budeme rozvíjať a skvalitňovať kľúčové kompetencie, tvorivo riešiť problémy a spôsobilosti využívať informačné technológie. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov okrem iného aj riešenie kvantitatívnych a kvalitatívnych úloh z učiva tematických celkov, úloh komplexného charakteru, ktoré umožňujú spájať a využívať poznatky z viacerých častí učiva v rámci medzi predmetových vzťahov.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu. Použijú sa adekvátne metódy a prostriedky hodnotenia.

Výučba bude prebiehať v bežnej triede. Žiaci absolvujú minimálne jednu odbornú exkurziu, buď do vybraného kaderníckeho salónu v Košiciach, alebo na kadernícku súťaž.

**Ciele vyučovacieho predmetu**

Cieľom vyučovacieho predmetu technológia je nadobudnutie teoretických vedomostí o pracovisku kaderníka, o použití a údržbe náradia a pomôcok, bezpečnosti a hygiene pri práci, technologických postupoch kaderníckych prác pri umývaní a ošetrovaní vlasov, vodovej ondulácii a ondulácii železom, strihaní, chemickej preparácii, odfarbovaní a farbení, o historických, módnych, spoločenských a náročných účesoch, poradenskej službe, zhotovovaní vlasových doplnkov, ošetrovaní a úprave vlasových príčeskov a parochní, farbení a úprave obočia a fúzov, o základoch manikúry, líčenia a starostlivosti o pleť. S neustálym dôrazom na dodržiavanie bezpečnosti a hygieny práce, estetiku a módu.

**Kompetencie:**

samostatnosť a tvorivosť práce v odbore

samostatnosť pri organizovaní a plánovaní práce v kaderníckej prevádzke

rozhodnosť v riešení problémov

samostatnosť v plnení svojich úloh

zodpovednosť za kvalitu kaderníckych úkonov

zodpovednosť za svoje rozhodnutia

zodpovednosť za bezpečnosť, zdravie a hygienu pri práci

zodpovednosť za ochranu životného prostredia

schopnosť komunikovať so zákazníkom

schopnosť pracovať v tíme

schopnosť empatického správania

**Stratégia vyučovania**

|  |  |  |  |
| --- | --- | --- | --- |
| **Názov tematického celku** | **Stratégia vyučovania** |  | |
| **Metódy** | **Formy práce** | |
| Dejiny vývoja účesov | Informačno - receptívna | Frontálna výučba | |
| Náročná účesová tvorba | Výkladovo – ilustratívna  Demonštrovanie a pozorovanie | Individuálna práca žiakov  Práca s knihou  Vyhľadávanie informácií  Demonštrácia postupu činnosti | |
| Súčasná účesová tvorba | Objasňovanie  Výklad, dialóg  Inštruktáž  Reproduktívna | | Práca s odbornou literatúrou  Vyhľadávanie informácií  Demonštrácia manipulácie s elektrickými prístrojmi  Práca so zošitom |
| Nové metódy práce pri preparácii | Informačno – receptívna  Rozhovor  Demonštrovanie | | Práca s PC |
| Módne smery vo farbení vlasov | Informačno – receptívna  Reproduktívna  Demonštrovanie a pozorovanie | | Individuálna práca žiakov  Vyhľadávanie informácií  Práca s odborným časopisom  Frontálna práca žiakov |
| Ošetrovanie a regenerácia vlasov | Výkladovo – ilustratívna  Reproduktívna  Demonštrovanie | | Práca s učebnicou  Samostatná práca žiakov  Demonštrácia pracovného postupu |
| Starostlivosť o ruky | Informačno – receptívna  Inštruktáž  Výklad, dialóg  Demonštrovanie, pozorovanie  Objasňovanie | | Frontálna práca žiakov  Práca s učebnicou  Práca so zošitom  Demonštrovanie pracovného postupu  Precvičovanie |
| Základy kozmetickej starostlivosti | Rozhovor  Inštruktáž | | Práca s učebnicou  Praktická ukážka  Cvičenie |

**Učebné zdroje**

|  |  |  |  |  |  |
| --- | --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne výučbové prostriedky** | | **Ďalšie zdroje**  (internet, knižnica, ...) |
| Dejiny vývoja účesov | Olšavská A.: Technológia pre UO kaderník 3. časť, EDUCO, Prievidza 2012 | Tabuľa | Portfólio | | Odborné časopisy |
| Náročná účesová tvorba | Olšavská A.: Technológia pre UO kaderník 3. časť, EDUCO, Prievidza 2012 | Tabuľa | Zošity | | Odborný časopis  LINDA |
| Súčasná účesová tvorba | Olšavská A.: Technológia pre UO kaderník 3. časť, EDUCO, Prievidza 2012 | Tabuľa  PC | | Elektrické prístroje používané v kaderníckej prevádzke | Odborný časopis Les nouvelles |
| Nové metódy práce pri preparácii | Olšavská A.: Technológia pre UO kaderník 3. časť, EDUCO, Prievidza 2012 | Tabuľa | | Pomôcky a prostriedky na preparáciu vlasov | Odborný časopis |
| Módne smery vo farbení vlasov | Olšavská A.: Technológia pre UO kaderník 3. časť, EDUCO, Prievidza 2012 | Tabuľa  PC | | Pomôcky na farbenie vlasov | Odborný časopis Kadernícka prax |
| Ošetrovanie a regenerácia vlasov | Olšavská A.: Technológia pre UO kaderník 3. časť, EDUCO | Tabuľa  PC | | Prípravky na regeneráciu vlasov  Zošity | Odborný časopis kadernícka prax |
| Starostlivosť o ruky | Olšavská A.: Technológia pre UO kaderník 3. časť, EDUCO, Prievidza 2012 | Tabuľa  Farebné kriedy | | Manikúra | Odborné časopis |
| Základy kozmetickej starostlivosti | Olšavská A.: Technológia pre UO kaderník 3. časť, EDUCO, Prievidza 2012 | PC | | Prípravky pleťovej kozmetiky | Odborný časopis |