|  |  |
| --- | --- |
| **Názov predmetu** | **Technológia** |
| **Kód predmetu** | U\_11\_2\_TEC\_KAD |
| **Časový rozsah výučby v jednotlivých ročníkoch** | 4/3/3 |
| **Kód a názov učebného / študijného odboru** | 6456 H kaderník |
| **Vyučovací jazyk** | slovenský jazyk |

**Charakteristika predmetu**

Obsah výučby vychádza zo vzdelávacej oblasti „*Technologické a technické vzdelávanie“* ŠVP 63,64 Ekonomika a organizácia, obchod a služby, ktorú sme uplatnili pri tvorbe vyučovacieho predmetu. Jeho výučba je orientovaná do 1., 2. a 3. ročníka po 4,3,3 hodinách týždenne.

Odborný predmet **technológia** v učebnom odbore 6456 H kaderník spolu s ostatnými odbornými predmetmi poskytuje žiakom teoretické vedomosti z kaderníckeho odboru, ktoré sú základom pre praktické zručnosti a výkon kaderníckeho povolania. V tomto predmete dostávajú žiaci základné vedomosti o usporiadaní a zariadení pracoviska kaderníka, o funkciách pracovného náradia a pomôcok, prístrojoch a zariadení, o pracovných postupoch kaderníckych prác, základoch vlasovej kozmetiky, manikúry, líčenia a starostlivosti o pleť, o výrobe vlasových doplnkov a úprave parochní.

Jeho obsah je štruktúrovaný do tematických celkov (témy a podtémy). Vedomosti a zručnosti, ktoré žiaci získajú pri štúdiu v tomto predmete, úzko súvisia s odborným výcvikom, s predmetom materiály a odborným kreslením. Učivo sa skladá z poznatkov o pracovisku kaderníka, o bezpečnosti a hygiene pri práci, o starostlivosti o vlasy, o vodovej ondulácii a ondulácii železom a o strihaní vlasov. Pri výbere učiva sme prihliadali na proporcionalitu a primeranosť učiva podľa schopností žiakov.

Predmet vedie žiakov k tomu, aby základné komunikačné spôsobilosti a personálne vzťahy budovali na základe tolerancie, aby získali a osvojili si teoretické vedomosti a zručnosti v oblasti bezpečnosti a ochrany zdravia pri práci.

Odborný predmet **technológia** je medzipredmetovo previazaný s odbornými vyučovacími predmetmi odborný výcvik, materiály, zdravoveda a odborné kreslenie.

Metódy, formy a prostriedky vyučovania technológie majú stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť. Uprednostňujeme také stratégie vyučovania, pri ktorých žiak ako aktívny subjekt v procese výučby má možnosť spolurozhodovať a spolupracovať, učiteľ zasa má povinnosť motivovať, povzbudzovať a viesť žiaka k čo najlepším výkonom, podporovať jeho aktivity všeobecne, ale aj v oblasti zvýšeného záujmu v rámci učebného odboru. Pri výučbe používame formu výkladu, riadeného rozhovoru, preferujeme prácu s učebnicami. Odporúčajú sa aj rôzne odborné časopisy s kaderníckou tematikou.

Stimulovať poznávacie činnosti žiaka predpokladá uplatňovať vo vyučovaní predmetu technológia proporcionálne zastúpenie a prepojenie praktického a teoretického poznávania. Výchovné a vzdelávacie stratégie napomôžu rozvoju a upevňovaniu kľúčových kompetencií žiaka. V tomto predmete budeme rozvíjať a skvalitňovať kľúčové kompetencie, tvorivo riešiť problémy a spôsobilosti využívať informačné technológie. Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov okrem iného aj riešenie kvantitatívnych a kvalitatívnych úloh z učiva tematických celkov, úloh komplexného charakteru, ktoré umožňujú spájať a využívať poznatky z viacerých častí učiva v rámci medzipredmetových vzťahov.

Hodnotenie žiakov bude založené na kritériách hodnotenia v každom vzdelávacom výstupe. Klasifikácia bude vychádzať z pravidiel hodnotenia tohto školského vzdelávacieho programu. Použijú sa adekvátne metódy a prostriedky hodnotenia.

Výučba bude prebiehať v bežnej triede. Žiaci absolvujú minimálne jednu odbornú exkurziu, buď do vybraného kaderníckeho salónu v Košiciach, alebo na kadernícku súťaž.

**Ciele vyučovacieho predmetu**

Cieľom vyučovacieho predmetu technológia je nadobudnutie teoretických vedomostí o pracovisku kaderníka, o použití a údržbe náradia a pomôcok, bezpečnosti a hygiene pri práci, technologických postupoch kaderníckych prác pri umývaní a ošetrovaní vlasov, vodovej ondulácii a ondulácii železom, strihaní, chemickej preparácii, odfarbovaní a farbení, o historických, módnych, spoločenských a náročných účesoch, poradenskej službe, zhotovovaní vlasových doplnkov, ošetrovaní a úprave vlasových príčeskov a parochní, farbení a úprave obočia a fúzov, o základoch manikúry, líčenia a starostlivosti o pleť. S neustálym dôrazom na dodržiavanie bezpečnosti a hygieny práce, estetiku a módu.

**Kompetencie:**

samostatnosť a tvorivosť práce v odbore

samostatnosť pri organizovaní a plánovaní práce v kaderníckej prevádzke

rozhodnosť v riešení problémov

samostatnosť v plnení svojich úloh

zodpovednosť za kvalitu kaderníckych úkonov

zodpovednosť za svoje rozhodnutia

zodpovednosť za bezpečnosť, zdravie a hygienu pri práci

zodpovednosť za ochranu životného prostredia

schopnosť komunikovať so zákazníkom

schopnosť pracovať v tíme

schopnosť empatického správani

**Stratégia vyučovania**

|  |  |  |
| --- | --- | --- |
| **Názov tematického celku** | **Stratégia vyučovania** |  |
| **Metódy** | **Formy práce** |
| 1. Preparácia vlasov | Informačno – receptívna  Demonštrovanie a pozorovanie  Objasňovanie  Rozhovor | Frontálna výučba  Práca s knihou  Individuálna práca žiakov |
| 2. Nové metódy práce pri preparácii | Výkladovo – ilustratívna  Informačno - receptívna  Demonštrovanie a pozorovanie  Výklad a dialóg | Výkladovo – ilustratívna  Informačno - receptívna  Demonštrovanie a pozorovanie  Výklad a dialóg |
| 3. Odfarbovanie vlasov | Objasňovanie  Výklad, dialóg  Informačno - receptívna  Reproduktívna | Práca s odbornou literatúrou  Demonštrácia postupu činnosti  Práca so zošitom |
| 4. Farbenie vlasov | Informačno – receptívna  Rozhovor  Výklad, dialóg  Výkladovo – ilustratívna | Frontálna práca žiakov  Práca s učebnicou  Individuálna práca žiakov  Práca s odborným časopisom |
| 5. Módne smery vo farbení vlasov | Informačno – receptívna  Reproduktívna  Rozhovor  Výklad, dialóg | Práca s odborným časopisom  Práca s učebnicou  Demonštrácia postupu činnosti |

**Učebné zdroje**

|  |  |  |  |  |  |  |
| --- | --- | --- | --- | --- | --- | --- |
| **Názov tematického celku** | **Odborná literatúra** | | **Didaktická technika** | **Materiálne výučbové prostriedky** | | **Ďalšie zdroje**  (internet, knižnica, ...) |
| 1. Preparácia vlasov | Olšavská A., Technológia, 2.časť, EDUCO  Prievidza 2011  Hülsten M., Příručka pro kadeřnice, Praha 2005 | | Tabuľa  PC | Zošity  učebnice  Prípravky na preparáciu vlasov | | Internet  Odborné časopisy |
| 2. Nové metódy práce pri preparácii | Olšavská A., Technológia, 2.časť, EDUCO  Prievidza 2011  Hülsten M., Příručka pro kadeřnice, Praha 2005 | | Tabuľa  Farebné kriedy | Zošity  Učebnice | | Odborné časopisy |
| 3. Odfarbovanie vlasov | | Olšavská A., Technológia, 2.časť, EDUCO  Prievidza 2011  Hülsten M., Příručka pro kadeřnice, Praha 2005 | Tabuľa  PC | | Učebnice  Zošity  Odfarbovacie prostriedky na vlasy | Internet  Odborný časopis Hair a beauty |
| 4. Farbenie vlasov | | Olšavská A., Technológia, 2.časť, EDUCO  Prievidza 2011  Schmoch M., Všetko o vlasoch, Wella AG, 1987 | Tabuľa | | Pomôcky a prostriedky na farbenie  vlasov | Odborný časopis COIFFURE de Paris |
| 5. Módne smery vo farbení vlasov | | Olšavská A., Technológia, 2.časť, EDUCO  Prievidza 2011 | PC  Tabuľa | | Pomôcky a prostriedky na farbenie vlasov | Odborný časopis Les nouvelles esthetiques |